
HOTĂRÂRE

privind conferirea titlului de „Cetăţean de Onoare al municipiului Suceava”,

domnului BODNAR VASILE





Consiliul Local al Municipiului Suceava,



	

Având în vedere expunerea de motive a Primarului şi Viceprimarului Municipiului Suceava, înregistrată sub nr. 11752/24.04.2014, raportul Serviciului autorizare activităţi comerciale,  înregistrat sub nr. 11753/24.04.2014 şi raportul Comisiei de învăţământ, relaţii externe, sănătate, protecţia mediului, familie, cultură, culte şi protecţie socială;

Ţinând cont de adresa nr. CV545 din 11.04.2014 a Ministerului Apărării Naţionale, înregistrată la Primăria Municipiului Suceava sub nr. 11275/16.04.2014;

În baza prevederilor Hotărârii Consiliului Local al Municipiului Suceava nr. 110/2010 pentru aprobarea Regulamentului privind acordarea titlului de „Cetăţean de Onoare al Municipiului Suceava”;

În temeiul dispoziţiilor art. 36 alin. (8), art. 45 alin. (1), art. 47 şi art. 49 din Legea administraţiei publice locale nr. 215/2001 republicată, cu modificările şi completările ulterioare,





HOTĂRĂŞTE:





Art. 1. Se conferă titlul de „Cetăţean de Onoare al Municipiului Suceava”, domnului BODNAR VASILE ¨C veteran de război.

	 

Art. 2. Primarul municipiului Suceava, prin aparatul de specialitate, va duce la îndeplinire prevederile prezentei hotărâri.







PRESEDINTE DE SEDINTA                                                                   CONTRASEMNEAZA

  LUCIAN HARSOVSCHI                                                                     SECRETAR MUNICIPIU

                                                                                                                      JR. CIUTAC IOAN

E X P U N E R E  D E  M O T I V E







Potrivit prevederilor art. 36 alin. (8) din Legea nr. 215/2001 a administraţiei publice locale ¨C republicată, cu modificările şi completările ulterioare:

„Consiliul local poate conferi persoanelor fizice române sau străine cu merite deosebite titlul de cetăţean de onoare al comunei, oraşului sau municipiului, în baza unui regulament propriu. Prin acest regulament se stabilesc şi condiţiile retragerii titlului conferit”.

	În baza prevederilor art. 3 alin. (1) lit. d) din  Regulamentul privind acordarea titlului de „Cetăţean de onoare al municipiului Suceava” ¨C aprobat prin H.C.L. nr. 110/2010, acest titlu se poate acorda veteranilor de război care prin activităţile lor au adus un aport deosebit la realizarea unei imagini pozitive a municipiului Suceava.

	Prin adresa nr. CV545 din 11.04.2014 înregistrată la Primăria Municipiului Suceava sub numărul 11275/16.04.2014, Ministerul Apărării Naţionale ne adresează rugămintea de a întreprinde unele măsuri pentru exprimarea recunoştinţei cuvenite domnului Bodnar Vasile, veteran de război, cetăţean al municipiului Suceava, care va împlini vârsta de 100 de ani, pe data de 3 mai 2014. 

	Născut în anul 1914 în satul Burla, comuna Volovăţ, domnul Bodnar a absolvit Facultatea de Drept din Iaşi în anul 1936 şi apoi Şcoala de Ofiţeri în Rezervă de la Bacău. 

	Pentru faptele de vitejie din timpul celui de-al Doilea Război Mondial, i s-au conferit medaliile: Crucea Roşie a Republicii Populare Române şi Crucea Comemorativă a celui de-al  Doilea Război Mondial ¨C în anii 1995 şi 2003.

Faţă de cele prezentate mai sus, vă propun adoptarea proiectului de hotărâre în forma redactată şi prezentată alăturat.











PRIMAR,  					     VICEPRIMAR,



                              ION LUNGU 				        GAVRIL VÂRVARA

	Serviciul autorizare activităţi comerciale                       Nr. 11753/24.04.2014

	                          

          	     

								       APROB,

                                                                                                       PRIMAR

                                                                                                        ION LUNGU







									AVIZEZ,

									 VICEPRIMAR

									GAVRIL VÂRVARA



R  A  P  O  R  T

      al serviciului de specialitate	 



În temeiul prevederilor art. 36 alin. (8) din Legea nr. 215/2001 a administraţiei publice locale ¨C republicată, cu modificările şi completările ulterioare, consiliile locale hotărăsc cu privire la conferirea titlului de cetăţean de onoare al municipiului, persoanelor fizice române sau străine, cu merite deosebite.

În baza prevederilor art. 3 alin. (1) lit. d) din  Regulamentul privind acordarea titlului de „Cetăţean de onoare al municipiului Suceava” ¨C aprobat prin H.C.L. nr. 110/2010, acest titlu se poate acorda:

„d) foştilor deţinuţi politici sau veterani  de război care prin activităţile lor au adus un aport deosebit la realizarea unei imagini pozitive a municipiului Suceava în lume sau au contribuit la realizarea unei legături între municipiu şi alte localităţi”

În conformitate cu dispoziţiile art. 7 din acelaşi act normativ, documentele necesare pentru promovarea propunerii de conferire a titlului sunt: proiectul de hotărâre, expunerea de motive a iniţiatorului, raportul serviciului de specialitate, curriculum vitae sau nota de informare/prezentare a biografiei, activităţii persoanei propuse şi acordul persoanei în cauză, după caz.

	Ministerul Apărării Naţionale, prin adresa nr. CV545 din 11.04.2014, înregistrată la Primăria Municipiului Suceava sub numărul 11275/16.04.2014, ne adresează rugămintea de a răsplăti meritele deosebite ale veteranului de război - Bodnar Vasile ¨C cetăţean al municipiului Suceava, care va împlini 100 de ani pe data de 3 mai 2014. 

	Născut în anul 1914 în satul Burla, comuna Volovăţ, domnul Bodnar a absolvit Facultatea de Drept din Iaşi în anul 1936 şi apoi Şcoala de Ofiţeri în Rezervă de la Bacău. 

	Pentru faptele de vitejie din timpul celui de-al Doilea Război Mondial i s-au conferit medaliile: Crucea Roşie a Republicii Populare Române şi Crucea Comemorativă a celui de-al  Doilea Război Mondial ¨C în anii 1995 şi 2003.

	Având în vedere prevederile H.C.L. nr. 110/2010 pentru aprobarea Regulamentului privind acordarea titlului de „Cetaţean de Onoare al Municipiului Suceava” şi cele anterior menţionate, considerăm legal şi oportun să i se confere titlul de „Cetăţean de onoare al municipiului Suceava” domnului Bodnar Vasile. 



Şef serviciu,

Amariei Ileana 


